text: The Square med Vejle-drengen Claes Bang er nomineret til en Oscar
  23 januar 2018 kl. 13.53
  Den svenske film "The Square" kan få en Oscar i kategorien bedste ikke-engelsksprogede film.
  Den svenske film "The Square" med danske Claes Bang er nomineret til en Oscar for bedste ikke-engelsksprogede film. 
  Det står klart tirsdag, hvor de nominerede film offentliggøres.
  Filmen er instrueret af svenske Ruben Östlund og har danske Claes Bang i hovedrollen. Den har tidligere vundet Guldpalmen ved filmfestivalen i Cannes.
  Claes Bang har gået på Rødkilde Gymnasium i Vejle, hvor han også er vokset op.
  Danmarks kandidat til en nominering i kategorien var "Du Forsvinder" instrueret af Peter Schønau Fog. Filmen gik dog ikke videre til den såkaldte shortliste, der tæller ni film.
  Selve oscaruddelingen finder sted for 90. gang i år og løber af stablen ved et gallashow i Los Angeles 4. marts 2018.
  